Rikunarita-ORG/Wikinium huggingface dataset:
# Geelrivier

| Geelrivier |
| --- |
| Die Geelrivier naby Guide, Qinghai. Die Geelrivier naby Guide, Qinghai. |
|
Die stroomgebied van die Geelrivier. |
| **Oorsprong** | Hoogland van Tibet |
| **Monding** | Golf van Bohai, Geelsee |
| **Stroomgebied** | Volksrepubliek China |
| **Lengte** | 5 464 km (3 395 myl) |
| **Oorspronghoogte** | 4 500 m (14 800 voet) |
| **Mondinghoogte** | 0 m (0 voet) |
| **Gemiddelde afloop** | 2 571 m/s³ (90 800 vt³/s) |
| **Stroomgebiedopp.** | 752 000 km² (290 000 myl²) |
|  Kaart van die Geelrivier-bekken in Asië. |

Die **Geelrivier** (Chinees: 黄河 / 黃河 *Huáng Hé* ) is naas die Nyl, Amasone en Yangtze die wêreld se vierde langste rivier. Die rivier, met 'n lengte van 5 464 km, is naas die Yangtze die tweede langste rivier in die Volksrepubliek China en in Asië. Die naam van die Geelrivier is afgelei van die geel sediment, wat die rivier uit die Gobi-woestyn meevoer.

Die boloop van die Geelrivier naby Qinghai
Die Geelrivier in Lanzhou
Die Geelrivier ontspring in die Hoogland van Tibet, halfpad tussen Lhasa en Xining, sowat 450 km oos van die Yangtze se oorsprong. Van hier af vloei die rivier in 'n oostelike rigting met 'n sigsagroete en word dit in Tibettaans *Ma-chu* (རྨ་ཆུ, letterlik "rivier van die pou") genoem. Vervolgens vloei die Geelrivier in 'n noordelike rigting, waar dit Binne-Mongolië se grens bereik. Hier maak die rivier 'n groot boog om die Ordos-plato en vloei verder in 'n suidelike rigting tot in die Sanmenxia-dam. Hier mond die Wei He naby die ou keiserstad Xi'an in die Geelrivier uit. Noord van die Funiushan-gebergte draai die Geelrivier in 'n oostelike rigting deur die Xiaolangdi-dam, asook die provinsies Shanxi en Shaanxi, en verlaat daarna die kloofryke bergland. Sowat 45 km oos van Kaifeng vloei die rivier in 'n noordoostelike rigting deur sy afsettingsgevormde vlaktes. Meer as 500 km na Kaifeng mond die Geelrivier tussen Tianjin en die Shandong-skiereiland uit in die Golf van Bohai, 'n deel van die Geelsee.

Die Geelrivier word deur die Keiserkanaal met die Yangtze verbind. Die grootste stede aan die rivier is Lanzhou, Wuhai, Baotou, Kaifeng en Jinan.

## Verwysings

## Eksterne skakels

* Wikimedia Commons het meer media in die kategorie Geelrivier.
* (en)  "Yellow River". Encyclopædia Britannica. Besoek op 2 Augustus 2019.
# Gekoördineerde Universele Tyd

|  |
| --- |
| Toe hierdie bladsy gelaai het, was dit **2026-07-12T01:34** UTC |
| (W3C Datum- en Tydformate) |

Die tydbal by Greenwich is op Burgerlike Tyd ingestel.
**Gekoördineerde Universele Tyd** of **Universal Time Coordinated, UTC**, dikwels ook **Burgerlike Tyd** genoem, is die huidige tydstandaard of wêreldtyd. Die Gekoördineerde Universele Tyd het reeds in 1926 die vroeër gebruiklike Middelbare Greenwichtyd (MGT) vervang (wat volgens astronomiese beginsels gewerk het) en is 'n kombinasie van die Internasionale Atomiese Tyd (TAI) en die Universele Tyd (UT). Volgens 'n internasionale konvensie word tydsones as 'n positiewe of negatiewe afwyking van UTC aangedui. Die Suid-Afrikaanse Standaardtyd (SAST) word dus as UTC+2 aangedui.

By toepassings op globale vlak (byvoorbeeld die internet) word tydstippe gereeld in UTC en op 'n universele manier genoteer, o.a. met die behulp van 'n 24 uur notasie, sonder punte, nm/vm ens. Die notasie 1315 UTC beteken dus kwart-oor-een die middag, volgens die standaardkonvensie (op die nul-meridiaan).

In die militêre sfeer en in die burgerlike lugvaart word soms ook die afkorting "Z" of "Zulu" gebruik soos in "1320z". Die "Z" verwys na die *zero meridian* of nulmeridiaan.

UTC is die standaardverwysing vir die volgende tydsbepalings:

* in die lugvaart en seevaart,
* in die sinoptiese weerkunde,
* vir algemene wetenskaplike doeleindes (behalwe vir spesifieke tydsbepalings),
* vir internasionale projekte wat oor 'n aantal tydsones strek,
* vir amateurradio,
* op die Internasionale Ruimtestasie (ISS),
* in Antarktika,
* op talle internasionale Internet-portale,
* in vonkposse.

## Benaming

| Oorsprong | Afgekort | In woorde |
| --- | --- | --- |
| Engels | UTC | Coordinated Universal Time |
| Frans | UTC | Temps Universel Coordonné |
| ooreengekom | UTC | nie-amptelike in Engelse: "Universal Time, Coordinated" |

Die Gekoördineerde Wêreldtyd word internasionaal afgekort as **UTC**. Aanvanklik is die term GMT vervang deur die meer neutrale benaming UT ("Universal Time" of Universele Tyd). Aangesien die UT op die meridiaan-deurgange van sterre baseer en sodoende die aarde se vertragende omwenteling volg, is dit – wat die tydsbepaling van sekondes aangaan – nie geskik vir die wêreldwye koördinasie van presiese instrumente en tegnologieë soos byvoorbeeld GPS nie.

Die nuwe tydstelsel, wat vervolgens ingevoer is, voeg reëlmatig skrikkelsekondes by om vir die aarde se vertragende omwenteling te kompenseer. Hierdie nuwe gekoördineerde wêreldtyd het die benaming UTC gekry. Vir die internasionale benaming en afkorting is 'n kompromie getref wat sowel die Engelse (*Coordinated Universal Time = CUT*) as die Franse afkorting (*Temps universel coordonné = TUC*) in ag neem.
# Lutheranisme

Die Lutherroos was oorspronklik 'n seël wat Martin Luther vir sy briewe gebruik het. Dit is tans een van die simbole van die Evangelies-Lutherse Kerke
**Evangelies-Lutherse Kerke** is Christelike kerke wat hul leer op die Bybel van die Ou en Nuwe Testament, bepaalde leerstellings van die Ou Kerk en die belydenisskrifte van die Evangelies-Lutherse Kerk fundeer wat gedurende die Wittenbergse Reformasie deur Martin Luther en ander Lutherse teoloë, soos byvoorbeeld Philipp Melanchthon, opgestel is.

Tans is daar drie hoofstromings van Lutheranisme wat in wêreldwye organisasies verenig is:

* die Lutherse Wêreldbond wat in 1947 gestig is en 70 miljoen lidmate in 147 lidkerke het, waaronder die Duitse Evangelies-Lutherse Landskerke en die *Evangelical Lutheran Church in America*;
* die Internasionale Lutherse Raad met 5 miljoen lidmate in 30 lidkerke, waaronder die Selfstandige Evangelies-Lutherse Kerk en die *Lutheran Church – Missouri Synod*; en
* die Konfessionele Evangeliese Lutherse Konferensie met sowat 500 000 lidmate in 20 lidkerke, waaronder die Evangelies-Lutherse Vryekerk en die Evangelies-Lutherse Wisconsin-sinode.
# Addis Abeba

| **Addis Abeba**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Ethiopië |
|  **Administratiewe gewes** | Addis Abeba |
|  **Koördinate** | ﻿ / ﻿ |
|  **Stigting** | 1886 |
|  **Oppervlakte:** |   |
|  - Totaal | 527 vk km |
|  **Hoogte bo seevlak** | 2 355 m |
|  **Bevolking:** |   |
|  - Totaal (2008) | 3 384 569 |
|  - Metropolitaanse gebied | 4 567 857 |
|  - Bevolkingsdigtheid | 5 165/vk km |
|  **Tydsone** | UTC +3 |
|  **Burgemeester (party)** | Adanech Abebe |

**Addis Abeba** is die hoofstad en grootste stad van Ethiopië en lê op 'n hoogte van 2 355 m. Die stad het 'n internasionale lughawe, 'n spoorlyn wat na die hawe van Djiboeti lei en 'n universiteit. Belangrike bedrywe sluit tabak, voedselprodukte, tekstiel, chemikalieë en sement in.

## Geskiedenis

Die stad is in 1886 deur Menelik II gestig en het reeds twee jaar later die hoofstad geword. Italië het dit van 1936 tot 1941 beset toe hulle dit die hoofstad van Italiaans-Oos-Afrika gemaak het.

## Besienswaardighede

Die St. George-katedraal, nasionale museum, nasionale biblioteek en Menelik II se graftombe is van die besienswaardighede vir die toeris. Die stad was die hoofkwartier van die Organisasie vir Afrika-eenheid en is steeds die hoofkwartier van die Verenigde Nasies se Ekonomiese Kommissie vir Afrika en van die Afrika-unie.

## Bevolking

Addis Abeba se bevolking is in 1992 op 1 763 000 geraam , maar het intussen toegeneem tot 3 384 569 (2008), wat dit die grootste stad maak in 'n land wat nié aan die see grens nie.

## Eksterne skakels

* Addis Abeba-fotogalery Geargiveer 28 November 2017 op Wayback Machine
* Addis Ababa Pano Geargiveer 30 Oktober 2008 op Wayback Machine
* Addis Abeba op Wikivoyage
* Addis Abeba-stadsbestuur Geargiveer 24 Julie 2014 op Wayback Machine
* Addis Abeba se stadsraad Geargiveer 7 Junie 2007 op Wayback Machine
* Inleiding tot Addis Abeba
* Foto's van Addis Abeba Geargiveer 9 Desember 2009 op Wayback Machine
* Foto-galery van Addis Abeba
* Opvoedingsinstellings in Addis Abeba Geargiveer 13 Desember 2009 op Wayback Machine
# Bedryfstelsel (inligtingstegnologie)

Voorbeeld van Ubuntu bedryfstelsel se grafiese koppelvlak

Die programmatuur wat dit moontlik maak vir 'n rekenaargebruiker om die hardeware binne die rekenaar en geïnstalleerde sagteware te kan gebruik of manipuleer.

'n Basiese rekenaar het slegs 'n BIOS (*Basic Input Output System*) wat die rekenaar effektief net kan aanskakel. Om programmatuur op die sisteem te laai wat die bedryf van die rekenaar toelaat is bedryfstelsels nodig. 'n Bedryfstelsel sluit nie werklik toepassingsagteware in nie, maar is die onderleg van die rekenaar se funksies.

Benewens die bedryfstelsel kan toepassings gelaai word. Microsoft Office, LibreOffice, Firefox ens. kan vir 'n spesifieke bedryfstelsel gelaai word deur middel van 'n proses wat installering genoem word.

'n Kort lys van bedryfstelsels:

* Linux
* Mac OS
* Microsoft Windows
* Chrome OS
* Unix
* FreeBSD
* NetBSD
* OpenBSD
	+ LibertyBSD
* FreeDOS
* MS-DOS
* Windows Phone

## Eksterne skakels

* Wikimedia Commons het meer media in die kategorie Bedryfstelsel (inligtingstegnologie).
# Februarie

|  |  |  |
| --- | --- | --- |
| << | **Februarie 2026** | >> |
| So | Ma | Di | Wo | Do | Vr | Sa |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| Al die dae |

**Februarie** is die tweede maand van die jaar in die Gregoriaanse kalender, met 28 dae, en 29 in skrikkeljare. Drie keer in die geskiedenis was daar ook 'n 30 Februarie.

Februarie is vernoem na die Romeinse god Februus, die god van suiwering.

* In gewone jare begin Februarie op dieselfde dag van die week as Maart en November.
* In skrikkeljare begin Februarie op dieselfde dag van die week as Augustus.

*Februarie*, deur Leandro Bassano
## Gebeure in Februarie

* In Ierland, word 1 Februarie Imbolc genoem, fees van St. Brigid en die eerste dag van die lente. In die Ierse kalender word die maand **Feabhra** genoem.
* 2 Februarie is Ligmis in die Rooms-Katolieke kalender en Groundhog Day in die Verenigde State.
* 14 Februarie is Valentynsdag.
* 21 Februarie is Taalmartelaredag gevier deur Bengaalssprekers.
* 21 Februarie is Internasionale Moedertaaldag (Unesco).

## Sien ook

* Lys van historiese herdenkings

## Eksterne skakels

* Wikiwoordeboek het 'n inskrywing vir Februarie.
# Universiteit van Tübingen

| Universiteit van Tübingen |
| --- |
| Eberhard Karls Universität Tübingen |
|

---

Latyn: *Universitas Eberhardina Carolina*

---

 |
| Leuse: | Attempto! |
| Leuse in Engels: | I dare! |
| Gestig: | 1477 |
| Tipe: | Openbare universiteit |
| Rektor: | Bernd Engler |
| Studentetal: | ± 27 200 (2020) |
| Ligging: | Tübingen, Baden-Württemberg,   Duitsland |
| Webtuiste: |  |

Die **Universiteit van Tübingen** is 'n universiteit in Tübingen, Duitsland. Die universiteit is saam met die Universiteit van Heidelberg een van die beroemdste en oudste universiteite van Duitsland.

Aula
## Eksterne skakels

* (de) Die universiteit se webwerf
# Adobe

|  |
| --- |
| **Adobe Inc.** |
|  |
| Tipe | Openbare maatskappy |
| Gestig | Februarie 1982 |
| Hoofkantoor | San Jose, Kalifornië, VSA |
| Sleutelpersone | John Warnock Charles Geschke |
| Gebied bedien | Wêreldwyd |
| Industrie | Rekenaarsagteware |
|
Inkomste | VS$ 4,055.24 miljoen (2013) |
| Bedryfsinkomste | VS$ 422.723 miljoen (2013) |
| Netto inkomste | VS$ 289.985 miljoen (2013) |
| Werknemers | 11,144 (2012) |
| Webwerf | Adobe.com |

**Adobe Inc.** (voorheen bekend as **Adobe Systems Incorporated**) is 'n Amerikaanse multinasionale sagtewaremaatskappy met sy hoofkwartier in San Jose, Kalifornië, VSA. Die maatskappy het in die verlede gefokus op die skepping van multimedia en kreatiwiteit-sagteware produkte, met 'n meer onlangse rigting na ryk Internet-toegepaste sagteware-ontwikkeling. Dit is die beste bekend vir sy "Portable Document Format" (PDF) en "Adobe Creative Suite", later "Adobe Creative Cloud".

Adobe is in Februarie 1982 deur John Warnock en Charles Geschke gestig, nadat hulle by Xerox PARC bedank het om die PostScript bladsybeskrywingstaal te ontwikkel en te verkoop. In 1985 het Apple Computer PostScript gelisensieer vir gebruik in sy LaserWriter drukkers, wat die vonk was vir die "desktop publishing"-rewolusie.

## Eksterne skakels

* Wikimedia Commons het meer media in die kategorie Adobe.
# OCLC

Skip Prichard, direkteur van OCLC sedert 2013, in Kaapstad
**OCLC** (Engels vir: *Online Computer Library Center, Inc.*) is 'n biblioteekdiens en navorsingsorganisasie wat mense help om inligting meer geredelik te bekom en kostes te verminder. Dit is op 6 Julie 1967 as die nie-winsgewende organisasie *Ohio College Library Center* geregistreer. 72 000 biblioteke in 86 lande gebruik OCLC se dienste om materiaal te soek en te stoor. Die organisasie is deur Fred Kilgour gestig en hulle hoofkantoor is in Dublin, Ohio in die VSA geleë.

## Verwysings
# 824

|  |
| --- |
| **824** |
|  ◄ | 8ste eeu | **◄9de eeu►** | 10de eeu | ►
◄ ◄ | ◄ | 819 | 820 | 821 | 822 | 823 | ◄ **824** ► | 825 | 826 | 827 | 828 | 829 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:824 |

|  |
| --- |
|  **Kalenders**   |
|  |
| Pous Paschalis I. In die Santa Prassede-kerk in Rome |
|

| Gregoriaanse kalender | 824  |
| Ab urbe condita | 1577 |
| Armeense kalender | 273
*ԹՎ* |
| Chinese kalender | 3520 – 3521
庚卯 – 辛辰 |
| Ethiopiese kalender | 816 –817 |
| Hebreeuse kalender | 4584 – 4585 |
| Hindoekalenders |  |
| - *Vikram Samvat* | 879 – 880 |
| - *Shaka Samvat* | 746 – 747 |
| Irannese kalender | 202 –203 |
| Islamitiese kalender | 208 –208 |

 |

Die **jaar 824** was 'n skrikkeljaar wat volgens die Gregoriaanse kalender op 'n Maandag begin het. Dit was die 24ste jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad.

## Gebeure

* 8 Mei – Pous Eugenius II volg Pous Paschalis I op.
* 11 November – Die "Constitutio Romana" gesluit tussen Pous Eugenius II en keiser Lodewyk die Vrome.

## Geboortes

## Sterftes

* 11 Februarie – Pous Paschalis I, die 98ste pous van die Rooms-Katolieke Kerk (\* onbekend).